અમારો પ્રવાસ છઠ્ઠી જૂનથી શરૂ થવાનો હતો અને વીસમી જૂને પૂરો થવાનો હતો. પછી મારે મારા નાટકની તૈયારીમાં લાગવાનું હતું. સ્વાભાવિક રીતે મેં મારા આ નાનકડા વેકેશનનો લાભ લેવાનું નક્કી કરી લીધું અને છઠ્ઠી જૂને અમે ગંગોત્રી, યમનોત્રી, કેદારનાથ અને બદરીનાથ એમ ચાર ધાર્મિક સ્થળોએ જવા માટે રવાના થયાં. હરિદ્વારથી આ યાત્રા શરૂ થાય છે. ગંગોત્રી અને યમનોત્રીનાં દર્શન કર્યા પછી અમે સીતાપુર નામના ગામે આવ્યાં. અહીંથી અમારે ૧૪ તારીખે હેલિકૉપ્ટરમાં ઉપર એટલે કે કેદારનાથનાં દર્શન કરવા માટે જવાનું હતું, પણ અમારી યાત્રામાં પહેલું વિઘ્ન અહીં આવ્યું.